ming030890/wiki-yue-high-quality huggingface dataset:
潘能敬堂

潘能敬堂（粵拼：pun1 nang4 ging3 tong4），又叫潘家祠（pun1 gaa1 ci4），堂號能敬（nang4 ging3），係十三行同文行潘氏家族嘅祠堂，喺廣州河南龍溪鄉日生社栖柵巷 。潘家祠保留咗部分閩南建築嘅特徵，係建築藝術史上廣府同閩南地域文化融合嘅典型代表。2016年，潘能敬堂被列為廣州市歷史建築。
潘能敬堂（最外圍）

開基建祠
清朝之前，潘家祠嘅所在地係一片田塘草埠。乾隆四十一年（1776年），同文行處於全盛時期，行商潘振承用一部份商業利潤喺廣州河南南溪西岸買落三百畝土地，起名叫龍溪鄉，起住宅同祠堂。潘振承嘅籍貫係福建省泉州府同安縣積善里明盛鄉白昆陽堡栖柵社，就將祠堂所在嘅巷起名叫栖柵巷，表示自己唔會忘記祖宗。同文行潘氏家族另有潘氏家廟一間，喺龍慶坊北約。
潘能敬堂（最外圍）

家道衰落
鴉片戰爭之後，潘振承家族從第四代開始，無咗外貿生財嘅優勢，一度出現咗家道中衰嘅跡象，甚至有子孫賣咗族人公有嘅祭田，重諗住賣埋間祠堂。好彩後嚟，族裡頭有德高望重嘅長輩出面阻止祠堂變賣，重救返因為族人賣祭田未交稅而畀人拉咗嘅長房兆鑾公。

建築
祠堂坐北向南，原先佔地5000平方米，長度同闊度都有七十幾米，而家剩返600平方米。祠堂建築整齊雄壯，有三四層樓咁高。祠堂總體佈局分成三路雙護厝，即係中間三路，左右兩邊係「從厝」，有後樓，格局同閩南地區傳統大厝佈局基本一致，印證咗潘振承「不忘先人」嘅講法。祠堂由前廳、正廳同兩邊偏房組成。另外有放先人牌位嘅祠廳一間，對面曾經係祠堂嘅正門。原嚟能敬堂嘅大門口經過拆除改建，門口嘅一對石獅亦都搬咗去近住海幢寺北門嘅碑廊。

祠道界碑
潘能敬堂祠道界碑
祠道界碑有兩塊，打棟寫住「潘能敬堂祠道界」，一塊喺栖柵街街口（龍溪首約55號門口）；另一塊喺栖柵街另一邊，塊碑有一半埋落地底。
潘耀明

潘耀明，香港親中派政治人物兼體育、演藝、文化及出版界人士，《明報月刊》總編輯兼總經理。

選舉經歷
喺2021年9月，佢經指定團體提名(中國文學藝術界聯合會香港會員總會有限公司)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。
潘緻慧

潘緻慧（Waiwai Poon，1990年—），係香港女歌手，2020年憑住參加ViuTV搞嘅真人騷選秀《全民造星III》而出名。

簡歷
潘緻慧2014年參加過無綫電視歌唱比賽《超級巨聲4（中文：超級巨聲4）》，最後排名第11。
2020年，潘緻慧參加ViuTV搞嘅真人騷選秀《全民造星III》，順利打入三十強，不過去到廿強資格賽嗰陣，畀導師彭秀慧放落要等淘汰嘅「死亡名單」第二位，最後因為同組表演失利而被淘汰，之後更因為健康問題而要送入醫院治理。
潘盈慧

潘盈慧（英文：Poon Ying Wai，1983年8月31號—），係香港無綫電視部頭合約女藝員。佢而家係無綫娛樂新聞台主播同外景記者，亦有拍過其他節目，好似《3日2夜》。
榎本滉大

榎本滉大（1994年11月5號—）係日本足球員，司職後衞，效力金澤薩維根。
榎本溫子

榎本溫子，係日本嘅一個女藝人同埋配音員。
榎木淳彌

榎木淳彌 ，係日本嘅一個男配音員。

配音作品一覽
呢個表唔完整，歡迎加料。
榎本亞彌子

榎本亞彌子 ，係日本嘅一個女演員。

拍過嘅作品一覽
呢個表唔完整，歡迎加料。
榊翔太

榊翔太（1993年8月3號—）係日本足球員，司職前鋒，效力栃木SC。
榎本樹

榎本樹（2000年6月4號—）係日本足球員，打前鋒位置，效力群馬草津溫泉。
榎本大輝

榎本大輝（1996年6月21號—）係日本足球員，打前鋒位置，效力名古屋鯨魚。
畑野浩子

畑野浩子 ，係日本嘅一個女演員。

拍過嘅作品一覽
呢個表唔完整，歡迎加料。
留壩

留壩係中國陝西漢中一個縣，總面積1970平方公里，人口5萬。
畑田真輝

畑田真輝（1990年9月11號—）係日本足球員，司職中場，效力過甲府風林，秋田藍閃電，長野帕塞羅，及鳥取飛翔。
留基伯

留基伯（希臘文：Λεύκιππος，前500～前440年）係古希臘嘅哲學家，佢係第一個提出原子論嘅人。
留學

留學即係離開自己出世或者自己長大嘅國家，去第個國家讀書。
有時中國大陸嘅學生去香港或者澳門特別行政區讀書，都叫做留學。
畔溪酒家

畔溪酒家（英文：Riverside Seafood Restaurant），又叫畔溪海鮮酒家，而家叫畔溪尚粵館（英文：Riverside Restaurant），係香港嘅一間酒樓。佢曾經喺九龍九龍塘聯合道322號1樓，喺1981年開張，已經喺2010年12月底執笠，原因係嗰度座大廈清拆重建，納入香港浸信會醫院範圍。之後佢喺2011年喺將軍澳坑口東港城再開過，改名「畔溪尚粵館」，經營至而家。
舊畔溪酒家鄰近香港電視台同電台嘅集中地廣播道，所以吸引好多附近做嘢嘅藝人幫襯，被譽為「明星食堂」，出名宴會包括周潤發同余安安嘅婚宴、萬梓良劇集收視高嘅慶功宴、張國榮宴客同埋梅艷芳幫阿媽擺大壽。
另外，畔溪酒家亦曾經係聯合道嘅其中一個地標，嗰時搭小巴去浸會醫院同浸會大學喺嗰度落車，都要嗌聲「畔溪有落！」通知司機停站。
留堂

留堂係放學之後或者下課時間，老師留學生喺班房。留堂嘅原因通常係犯咗校規（例如遲到、唔交功課），或者成績追唔上。留堂除咗係懲罰，重令學生有時間反思，面對後果，覺得難捱就以後唔夠膽再犯，或者勤力啲温習。
機械壓力機

機械壓力機（英文：Machine press）係一種金工用到嘅機械，可以施加好大嘅壓力，將金屬壓成特定嘅形狀。
機械工程

機械工程（粵拼：gei1 haai6 gung1 cing4；英文：mechanical engineering）係工程學嘅分支，主要研究各種機械嘅設計、生產同埋維修，社會上有好多方面可以應用到。
機械密封

機械密封（mechanical seal）係機械結構件嘅一種，作用係確保部機械裏面嘅流體唔會流走。
機械可讀字典

機械可讀字典（英文：Machine-readable dictionary）係指一本以電子形式儲起、特登設計到可以俾電腦自動噉讀取嘅字典，對自然語言處理嚟講好有用。
機械手臂

機械手臂（英文：robotic arm）係指一啲功能上似人嘅手臂、通常可以用電腦程式控制嘅機械。
機械波

機械波（mechanical wave）係波動一種，指一股反映緊介質（空氣或者水呀噉）粒子嘅振盪嘅波動。
例如聲波就係種機械波，冇咗介質粒子（例如喺真空嘅環境下）聲波就傳遞唔到，人就唔會聽到任何嘅聲。
機械感知

機械感知（machine perception）係指電腦系統似人類用啲感覺感知周圍世界噉嚟解釋數據嘅能力，   可以計作係人工智能當中其中一個重要議題。電腦基本上都要經由啲連埋嘅硬件嚟接收並響應個環境。直至最近，輸入都仲限於鍵盤抑或鼠標，但係硬件同軟件方面嘅技術進步經已令到電腦接受得感覺輸入，並以一種類似於人類嘅方式嚟接收。
機械感知允許電腦用感官輸入佮埋啲常規嘅收集訊息嘅計算方式，嚟更準噉收集訊息，並以一種用戶友好嘅方式呈現返啲訊息。呢啲包括電腦視覺、機械聽覺、機械觸覺同機械嗅覺。
機械感知嘅最終目標係令到啲機械可以似人類噉觀察、感受同埋感知個世界，等佢哋可以攞人類嘅方式解釋返佢哋做出某個決策嘅原因，而且喺失敗陣時向啲人發出警告。最緊要係講得出佢自己失敗嘅原因。一般嚟講，呢個目的戥設想嘅人工智能個目的非常之相似，唔同之處在於機械感知只會畀到機械有限嘅感知力，而唔係賦予機械充分嘅意識、自我意識同意向性（intentionality）。之不過而今啲技術、科學家同研究人員照舊有一段路要行，先實現得嗰個目標。

機械視覺
内文：電腦視覺
電腦視覺係一個好廣泛嘅領域，包括嗮啲方法用嚟從現實世界獲取、處理、分析同理解啲圖像與及啲真實世界嘅高維數據嘅，嚟產生啲數字抑或符號訊息（譬如決策訊息）。而今，電腦視覺經已有好多應用程序用緊，譬如面部識別、地理建模、甚至係美學判斷。
之但係，機械照舊好難準確噉詮釋返視覺演算結果，若果結果模糊、又或者接收刺激（stimulus）個視點經常喺度變化嘅話。若果有重疊抑或無縫觸摸另一種刺激，電腦亦都好難確定某種刺激嘅適當性質（proper nature）。呢層涉及「良好連續性原則 」。

機械聽覺
又叫電腦聽覺，係電腦抑或機械接收同處理聲音數據（譬如語音抑或音樂）嘅能力。 呢個領域具有廣泛嘅應用，包括音樂記錄同壓縮，語音合成同語音識別。 而且，呢項技術令到機械複製得到個人腦選擇性聚焦於特定聲音嘅能力，嚟對抗好多其他競爭性聲音與及背景噪聲。呢種特殊能力喊做「聽覺場景分析」，之可以令到機械分割得同時湧現緊嘅多個聽覺訊號流。 好多常用嘅設備，譬如智能手機、語音翻譯器同汽車，都用緊某種形式嘅機械聽覺。即使機械聽覺好多時經已達到相當高嘅識別率、應付得好多日常情況，當前嘅技術噻時都仲係會面臨語音分割嘅難題，即好難鎅出句子入便嘅一粒粒單詞，尤其係兼顧到唔同人嘅口音嗰陣。

機械觸覺
機械觸覺係機械感知嘅區域，其中機械抑或電腦處理觸覺訊息。應用包括對表面特性同靈巧性嘅觸覺感知，噉樣觸覺訊息可以幫助實現智能反應（intelligent reflexes）同埋戥環境嘅互動。（呢個可以透過測量何時何地發生唨摩擦以及摩擦嘅性質同強度來完成）。但係，機械照舊冇辦法測量啲着認為係好普通嘅某啲人類身體感受，包括身體疼痛。譬如，科學家仲未發明一種機械替代人身體同大腦入便啲傷害感受器（英文：Nociceptor）嘅方法，啲感受器負責留意同衡量人體嘅唔適感同痛苦感。

機械嗅覺
啲科學家仲開發緊有機械嗅覺能力嘅電腦，呢個電腦仲可以識別同測量氣味。空氣傳播嘅化學物質可以透過有時喊做電子鼻嘅設備而得到感應同分類。直觀目前呢項技術嘅原型仲係好基礎，但呢類機械將來可能有令人印象深刻嘅用途。

認知嵌入
認知嵌入（Embodied cognition）認爲認知係一種全身經驗，因此只能完整噉存在同埋得到度量同分析，前提係啲所有必需嘅人類能力同過程都一齊運行喺一個提供支持嘅系統網絡當中、而且各能力同過程內部都互相知曉。

相似性原則
相似性原則（Principle of Similarity）係指啲幼兒習得嘅一種能力，喺即使所述刺激唔同於戥個仔女通常有拏褦嘅成員（譬如家庭成員）嗰陣，用呢種能力佢都可以確定新引入嘅刺激係屬於邊個家庭。（譬如，一個仔女可能認為芝娃娃係一種狗又係家養寵物，而唔係害蟲。）

無意識推論
無意識推論（Unconscious inference）係人類嘅一種自然行為，攞嚟確定新刺激係唔係有危險、係乜嘢、點樣應對嘅，而當中唔需要意識本身去參與。

可能性原則
人類天生識遵循「可能性原則」（Likelihood principle），好隨住時間嘅推移從環境同他人中學習。

憑部件識別理論
憑部件識別理論（Recognition-by-components theory）意指可以喺精神上進行分析，分解啲去到好複雜嘅機制成好多處理得嘅部份嚟幫助交互。譬如：一個人同時睇到隻杯身同埋杯椗，從屬於一隻裝滿熱可可嘅杯嘅，就識用杯椗嚟揸杯以免熝親。

自由能量原理
自由能量原理（Free energy principle）意指提前好長時間確定一個人可以安全噉派分幾多能量，嚟瞭解自己自身之外啲嘢，又唔會嘥嗮自己啲所需能量，啲對好穩陣噉維持返佢個生命同功能嚟講、係必需嘅。噉樣，佢就又可以最佳噉瞭解自己週遭嘅世界，又唔會耗嗮自己嘅能量、搞到佢哋要面臨危險壓力、決策疲勞同埋/抑或精疲力盡去。
澳洲監獄遺址

澳洲監獄遺址（Australian Convict Sites）係喺澳洲嘅世界遺產，包含11個監獄遺址，登錄喺聯合國教科文組織嘅世界遺產名錄。
澳洲管理雜誌

《澳洲管理雜誌》（英文：Australian Journal of Management）係一本喺澳洲喺1976年成立嘅學術期刊，主要講有關工商嘅管理學嘅題材，大約每4個月出版一次。份期刊嘅所有出版都係經過同行評審嘅，而主要嘅學科包括：會計、應用經濟學、金融、勞資關係、政治學、心理學、同統計學等等。份期刊依家係由 Sage Publications 同澳洲商學院一齊出版。
澳洲聯盟航空

澳洲聯盟航空係一間位於澳洲布里斯本嘅航空公司，同時喺阿德萊德、凱恩斯、墨爾本、珀斯、湯斯維爾等地設有營運基地。
公司喺2002年創立，主要做包機服務。
澳洲聯邦銀行

澳洲聯邦銀行（英文：The Commonwealth Bank of Australia，通常叫佢： Commonwealth Bank，Template:Asx）依家係澳洲最大嘅銀行。
2008年1月，中投畀英國《金融時報》揭發透過一間響香港成立嘅子公司秘密入股三間澳洲銀行，澳洲聯邦銀行係其中一間。
澳洲總理

澳洲總理大臣係澳洲嘅政府首腦，由澳洲總督代表英王兼任嘅澳洲君主任命，按慣例係由執政黨，即係獲得主要係眾議院多數信仼嘅黨魁去做。而且絕大多數總理本身都係眾議院議員。仼期同行其他西敏制嘅國家總理或者首相一樣都係唔定，祇要原本做總理嗰個唔再係執政黨黨魁、或者佢領導嘅政黨喺大選中輸咗，唔再獲得國會多數信仼而下野，就會畀總督革扯，而形容依個情況嘅政治術語就係「等候女王發落」。
當今澳洲總理大臣係安多尼·艾巴尼斯，2022年5月23號上任。

歷任總理
1901年至今一共有過31位總理，其中八位重在生：基廷、霍華德、陸克文、吉拉德、阿博特、譚保、摩利臣同艾巴尼斯‎。
政党颜色表
保護主義黨
工黨
自由貿易黨
联邦自由党
國家工党/國民党/聯合党
鄉村黨/國家党
自由黨
澳洲聯邦警察

澳洲聯邦警察（英文：Australian Federal Police，縮寫：AFP）喺1979年10月19號成立，係澳洲聯邦嘅聯邦制警察機構，負責執行澳洲聯邦嘅法律同埋保護澳洲聯邦嘅國家利益。澳洲聯邦警察係澳洲喺國際刑警組織中嘅代表組織，同埋澳洲聯邦政府嘅內部保安顧問。
澳洲自由黨

澳洲自由黨（Liberal Party of Australia）係澳洲目前主要嘅政黨之一，同澳洲國家黨組成嘅聯盟，而家係聯邦嘅執政黨。
自由黨由前總理羅伯特·孟席斯同埋佢哋支持者喺1945年脫離咗原澳洲聯合黨而成立嘅；前身可追溯至喺1917年成立嘅原澳洲國民黨。自由黨建黨時嘅理念既有古典自由主義嘅特徵，亦受保守主義影響，黨內嘅社會自由主義流派就偏弱，整體嚟講係自由保守主義或保守自由主義，屬於中間偏右嘅保守派政黨，喺澳洲政壇大約相當於英國嘅保守黨。
澳洲紅十字會

澳洲紅十字會（英文：Australian Red Cross）係澳洲一個慈善團體，亦係紅十字會喺澳洲嘅分會，喺1914年創立。
新中剛史

新中剛史（1986年11月28號—）係日本足球員，司職前鋒，效力過岡山綠雉，松本山雅，及鹿兒島聯。
新中華飯店

新中華飯店係香港島西環堅尼地城一間老字號飯店，1949年開將，地址嚮卑路乍街56號C-F，樓面面積約4千平方呎，2011年5月尾關門大吉，有62年歷史。

簡介
新中華飯店係一間中式飯店，好似茶樓咁。有兩層，叫做「複式」，樓上雅座，地下收銀、廚房、大堂咁。有早茶、午飯、下午茶同晚飯幾段時間，食嘅係廣東菜點心魚翅湯都有。
新中華飯店股東係陳特楚家族祖業，佢重係附近1樓5個鋪位業主，每伙建築面積約500至600平方呎，做酒樓同辦公室、貨倉存貨兼工人休息室。重有1個單位做香港區議員陳特楚辦事處，今次陳特楚家族賣鋪，收到舊樓收購財團每伙單位350萬港紙。
新九龍廣場

新九龍廣場（英文：New Kowloon Plaza）係香港油尖旺區一中型商場，位於大角咀道38號，樓高2層，有82,500平方呎，發展商係新鴻基地產，1989年落成。喺奧海城未起好之前，新九龍廣場係大角咀最大型嘅商場。
雖然新九龍廣場個名包含「新九龍」三字，但係佢所處位置並唔屬於新九龍嘅範圍之內。
新九龍8號墳場

新九龍8號墳場（New Kowloon Cemetery No. 8），又叫鑽石山金塔墳場（Diamond Hill Urn Cemetery），係香港一個華人公眾墳場，喺九龍黃大仙區鑽石山蒲崗村道，1937年開設，1961年停止接受安葬申請。墳場係香港政府喺新九龍規劃嘅8個公眾墳場入面唯一保留到而家嘅，其餘7個都已經拆遷晒。
新世紀潮爆老友

《新世紀潮爆老友》（Elderly vs New Age Hobbies），係香港電視娛樂製作嘅長者資訊節目，由李昭南主持，2018年9月29號到2019年3月23號逢禮拜六08:30-09:00喺ViuTV播。節目會帶老人家去體驗新奇玩意。
新九站

新九站係喺吉林省吉林市嘅一個鐵路車站，郵政編碼係132101。車站喺1971年起好，而長圖鐵路就經過呢個站，而家呢個站淨係辦理貨運，唔辦理客運，而車站同佢嘅上下行區間重未電氣化。車站距離長春站有成113公里，屬於瀋陽鐵路局，係四等站。
新九龍

新九龍係香港九龍嘅擴展部份，範圍由南面嘅界限街，到北面同東面嘅琵琶山、鷹巢山、煙墩山、獅子山、慈雲山、飛鵞山、大老山、大上托、五桂山等等山脈之間。新九龍原本係新界地方，即係英國1898年租借新界一部份。後尾九龍市區要擴大，咁就將呢九龍半島北面嘅山脈，同維多利亞港之間，劃做九龍市區。新九龍嘅地方有荔枝角、長沙灣、深水埗、九龍塘、九龍仔、九龍城、竹園（黃大仙）、慈雲山、老虎岩、新蒲崗、牛池灣、九龍灣、牛頭角、官塘、秀茂坪、咸田、油塘等等。

歷史
響英國1860年得到九龍半島之前，九龍同新九龍當係一個整體。九龍成個半島大部份係九龍山，即係界限街以南，到尖沙嘴嘅山，而新九龍就係半島以北就到山脈之間，有唔少平地。因為九龍山唔係咁啱耕田，所以九龍唔係咁多人住，相反新九龍有平地，有河水，有唔少村開響呢度。而九龍灣一帶，亦都係華南主要鹽場，根據史書記載，起碼大宋時期已經有官兵守響度。不過，由於香港係天朝大國邊皮，記錄唔係咁多。

末代宋皇
到咗南宋末期，蒙古軍南下攻宋。宋軍無力抵抗，兩位走難皇帝仔，帝昰同帝昺，畀蒙古軍華南沿岸一路追到家下新九龍呢一帶。宋帝，同埋佢嘅官兵，就響家下九龍城、馬頭涌一帶落腳。村民見皇帝來梗係落力招呼。因為佢響舊時馬頭涌口個山仔抖過，所以座山自此起就叫聖山，山上面有個位叫宋皇臺。皇帝仔因為追兵到，最後經荃灣去到崖山，即係今日崖門一帶，畀陸秀夫帶住跳海自殺。大宋就係咁玩完。之後唔少宋軍官兵就留響新九龍一帶落地生根。

海患
大明國到咗後期，沿海有倭寇之禍。唐人同倭人勾結做海盜，走私打家劫舍乜都做。因為咁，大明就加強海防。九龍灣呢個產鹽要地，有官富巡司駐守。之後大清滅大明，雖然呢個時間無倭寇，但係好多大明子民唔順滿人大清統治，出海做海盜。所以海盜仍然都係咁猖狂，新九龍呢度係海邊，當然會當災。大清皇帝最後出招，實施海禁，唔畀人住響海邊，要啲人搬入內陸，斷海盜糧草。就係咁，新九龍變成無人住。雖然呢招係對付海盜，但係搬村都係傷民。廣東官員見到民間咁慘，就上奏畀居民返返海皮住。皇帝最後都收返海禁令，但係因為搬村太辛苦，死好多人，唔係好多人搬返返來。大清平定臺灣初時，海盜雖則無咗大靠山，但係仍然咁犀利。搬返九龍灣嘅居民，有幾條村試過畀海盜殺晒。所以呢度嘅人雖然有咁耐歷史，但係咁經過呢幾次劫難，家勢大為減弱，好多連族譜都無埋。

客家人搬入
大清國為咗填補呢度人口減少，就鼓勵客家人搬來海邊，自始香港全境，香港島、九龍、新九龍、新界都住咗唔少客家人，甚至比本地人多。客家人搬來香港一直都無停過。1841年英國響大清身上得到香港島，1860年英國永租九龍半島，呢段時間，香港市區發展得快，要好多石起嘢。刻苦耐勞見稱嘅客家人，把握呢個機會來香港島，九龍同新九龍各地打石。新九龍打石個嘅地方就集中響東面，客家就結集成村，開成四山，即係牛頭角、茜草灣、茶果嶺同鯉魚門。呢四山村長，有半官方色彩，就好似代表大清九龍寨城管呢度開石生意同工人。就算英國統治新九龍，就一樣要畀面佢哋。

九龍寨城
而防務方面，大清見香港島落入英國手，就立即響九龍城一帶起九龍寨城，加強九龍防務。不過因為英法聯軍北上打天津、北京，最後九龍半島都落入英國手。英國人響九龍同新九龍邊界上面，即係今日界限街上面，起咗一條好長嘅竹籬，分隔開兩邊。而九龍寨城到海邊碼頭就慢慢變成市集。
到咗1898年，英國趁法國租到廣州灣，就要大清租埋新界，等佢可以加強防守。英國同大清討價還價，英國最後租到新界，但大清響唔影響英國防務，可以保留九龍寨城同碼頭。就咁樣，新九龍呢帶既然響條約之內，就交咗畀英國喇。英國接收新界，好多村民都未知乜事，所以就有好多人反抗。因為咁，英國就用話大清官員搞事，趁機趕走九龍寨城嘅大清官員。不過因為英國其實唔係咁名正言順，所以無辦法統治九龍寨城。

20世紀初期
英國得到新界之後，新九龍一帶仍然係鄉村地方。不過為咗統治新界，就由新九龍開始起路，有北向沙田嘅大埔道，西向葵涌嘅青山道，東向清水灣嘅清水灣道，上北便九龍山脈嘅沙田拗道，響東面山腰山脊行，去到鯉魚門嘅安達臣道。而因為九龍大角嘴有大同船塢，側邊嘅深水埗市集村落，政府就規劃做市區，等工人可以響度住。而新九龍山腰到山腳底，好多地方都劃做墳區。1910年代九廣鐵路英段由九龍芒角入新九龍，響九龍塘同九龍仔之間個山邊，去到煙墩山底，過煙墩山隧道到沙田。
1916年，何啟同區德開公司發展九龍灣海皮，響蒲崗南面填海，諗住起啟德濱呢個花園洋樓。填海分兩期，1920年同1927年各完成一期。不過好唔好彩，呢間公司執咗，塊地就畀返政府。而政府就私人同埋英軍搞機場。後尾呢度就成為啟德機場喇。
1937年，香港政府決定將新九龍變成市區。所以就立法將呢塊地劃做新九龍。

日治
響1941年到1945年之間，日本佔領香港期間，日軍拆九龍寨城埲城牆，連埋聖山，一齊拎去填海加大啟德機場。加大同時連蒲崗呢條村都拆埋。

20世紀後期
響1945年後，九龍寨城以東仍然有好多村，有九龍十三鄉之稱。十三鄉包括沙埔鄉、衙前圍鄉、竹園鄉、大磡鄉、元嶺鄉、沙地園鄉、坪頂鄉、牛池灣鄉、坪石鄉、牛頭角鄉、茜草灣鄉、茶果嶺鄉、鯉魚門鄉。不過因為國共內戰，好多難民嚟香港。新九龍各山頭都搭晒屋。由於山頭有好多原居民山地，起屋就會搞到人哋祖墳。所以有時重會同原居民有衝突添。
香港政府為咗安置居民，就開始起廉租屋，正式將新九龍東面呢帶當係衛星城市咁起，等佢自始自足。

濕碎
新九龍響香港法例上有寫明範圍。不過，一般來講，寫地址只係寫九龍人就明白，唔使特別指明。
商場新九龍廣場喺舊九龍嘅大角咀，而唔喺新九龍。
灣仔游泳池

灣仔游泳池（英文：Wan Chai Swimming Pool），舊名灣仔訓練池，係香港港島一個只開放畀訓練班同團體租用嘅游泳池，唔開放畀公眾人士使用，喺灣仔區灣仔港灣道27號，由康樂及文化事務署管理。

歷史
灣仔訓練池原本係戶外游泳池，但係為咗配合興建沙中線會展站，港灣道體育館同泳池部份2013年開始分階段拆卸，並重置喺原來南面嘅停車場位置，新游泳池改為室內游泳池，並喺2015年10月重新開放。
灣仔發電廠

灣仔發電廠係香港舊時一座發電廠，係香港頭一間電廠，喺而家香港島灣仔永豐街一帶。發電廠喺1889年起好，同喺1890年12月1號下晝6點開始供電。發電廠用蒸汽發電機組，總發電量大約係100千瓦。後嚟發電廠改用柴油發電機組，總發電量逐步提升到2,500千瓦。
隨住1910年起，供電範圍由中環伸展到西環同山頂，香港電燈發現灣仔發電廠逐漸唔夠用，就喺1913年選址北角起北角發電廠，同喺1919年夏季正式取代灣仔發電廠。
灣仔發電廠附近嘅街道，取咗《三字經》中嘅「三光者，日月星」嚟命名，比喻電力帶嚟光明。呢啲街道包括日街、月街、星街、光明街同電氣街。
灣仔政府大樓

灣仔政府大樓（Wanchai Tower）係香港一座政府大樓，喺灣仔港灣道12號，1986年起好，同時係香港區域法院所在地，隔籬係稅務大樓同入境事務大樓。
灣仔街市

灣仔街市，有街邊露天又有室內攤位，有新灣仔街市，又有舊灣仔街市。
灣仔街市有三處，都嚮香港島灣仔區，佢哋包括：
灣仔街市 (街邊)：嚮灣仔道西南段同附近，由接連菲林明道南端街口起，附近幾條街都係灣仔街市嘅範圍，包括太和街、交加街、太原街、石水渠街北段等，有幾十檔攤位小販再加近百個鋪頭咁。佢哋賣瓜菜、生果、海鮮、豬肉、牛肉、羊肉、雞鴨、粉麵、藥材等等。
灣仔街市 (舊)：嚮皇后大道東264號，已經閂咗，部份變咗歷史建築物，部份將來會起大廈。
灣仔街市 (新)：嚮尚翹峰第2座樓下一層，2008年9月開業，有47檔固定攤位，包括10檔大，37檔細。
灣仔峽道

灣仔峽道（英文：Wan Chai Gap Road）係香港灣仔一條馬路，由皇后大道東、太原街開始，經過寶雲道，去到灣仔峽嘅司徒拔道、山頂道交界，係晨運人士嘅熱門去處。
灣仔碼頭

灣仔碼頭（英文：Wan Chai Pier），全稱灣仔渡輪碼頭（Wan Chai Ferry Pier），係香港一個渡輪碼頭，喺香港島灣仔海旁，近香港會議展覽中心。灣仔碼頭依家設有1條天星小輪航線，來往灣仔同尖沙咀天星碼頭。
由於新灣仔碼頭所在位置喺原本維多利亞港海面，所以區議會分界上，佢入口同西面海岸屬於軒尼詩選區，而東面同北面海岸屬於愛群選區。
灣仔西營地

灣仔西營地，香港營地之一，專畀露營，喺西貢半島，灣仔近攔路坳，英文叫Wan Tsai West Campsite。屬西貢西郊野公園灣仔擴建部分，行政上歸大埔區。營地屬大型，有營位多過五十。水源取自水喉。歸漁農自然護理署管。
個營地喺一九九九年十二月廿九號，香港童軍總會賽馬會跨世紀大露營初次用。
營地可以搭船到，又或行山到。署方有訂灣仔野外定向徑。
營地設施齊備。有涼亭歇下。飲食有燒烤爐、檯櫈。浴室大型，又有廁所。
灣仔洪聖廟

灣仔洪聖廟，又叫灣仔洪聖古廟，係香港其中一間洪聖廟，本來由華人廟宇委員會管理，1971年起改由東華三院管理，地址係香港島灣仔皇后大道東129-131號，大清道光廿七年（1847年）創建。
灣仔海濱長廊

灣仔海濱長廊，香港公園之一，遊樂場之一，喺灣仔鴻興道，即前灣仔公眾貨物起卸區，英文叫Wan Chai Waterfront Promenade。行政上歸灣仔區。面積一公頃二，設施有狗公園、寵物公園。二〇〇七年四月一號開張。
灣仔站

灣仔站（粵拼：waan1 zai2 zaam6；英文：Wan Chai Station）係一個港鐵站，有港島綫嘅車喺度停，服務灣仔，喺軒尼詩道下面，有五十幾個閘機同埋九個出入口，連住柯布連道條行人天橋，通到去灣仔北。呢個站東行管道出咗站之後曾經裝過動畫廣告。

車站樓層
灣仔站一共有4層，地面層係繁忙嘅軒尼詩道同商廈群，車站大堂、商店同埋客務中心等設施位於C層同P1層。
上層月台係港島綫往柴灣方向月台，並設有下層大堂，設有售票機及客務中心等設施，以便疏導繁忙時間龐大嘅人流。至於下層月台係港島綫往堅尼地城方向月台。嗰兩個月台係疊住嘅，一號月台喺正二號月台上面。
U1
柯布連道行人天橋
通往灣仔北（入境事務大樓、中環廣場、香港會議展覽中心、灣仔碼頭）

車站大堂
灣仔站嘅車站大堂設喺修頓中心地底，車站設有10條扶手電梯連接大堂同埋月台、50幾部出入閘機。地鐵公司（家陣叫港鐵公司）為咗解決擠迫嘅問題，灣仔站喺落成之後多次擴建。
現時，灣仔站共分為上、下層大堂，上層大堂主要係出入閘同設置車站商店之用，而下層大堂就放置售票機畀乘客買單程票，同往柴灣方向嘅1號月台同一層。由於下層大堂係後期由收費區改建而成，故此往返上層大堂嘅非收費區通道只有原本通往各月台及大堂嘅樓梯，冇任何扶手電梯或升降機連接，所以少人用啲。

車站商店及自助服務
灣仔站上層大堂設有OK便利店、餅店同埋恒生銀行等車站商店提供零售同銀行服務方便乘客。
此外，灣仔站亦有唔少自助服務設施，包括恒生銀行、中銀香港及Aeon嘅自動櫃員機、自動售賣機、自動照相機等。車站大堂更設有香港郵政郵箱，方便乘客喺車站寄信。
喺互聯網服務上，灣仔站大堂同月台都設有免費由電訊盈科提供嘅Wi-Fi熱點，乘客可以喺等車時透過手提電腦或個人數碼助理（PDA）上網。同時，港鐵於1號月台嘅行人通道設有「iCentre」免費上網服務設施。
另外，車站大堂近A5出口設有1部「e分鐘著數」機，畀乘客買網上服務同埋享用港鐵友禮會嘅會員優惠。

車站月台
灣仔站月台響軒尼詩道地底，設有2個側式月台，並設有月台幕門。1號月台（港島綫往柴灣方向）喺上層，而2號月台（港島綫往堅尼地城方向）喺下層。

車站出口
而家灣仔站一共有9個出口，其中一個直通柯布連道行人天橋，橫跨軒尼詩道、謝斐道同告士打道，直達灣仔北嘅入境事務大樓及中環廣場等地方。
A1 - 駱克道
大新金融中心、告士打道、世紀香港酒店、兆安中心、芬名酒店、灣仔警署、越秀大廈
設有失明人士引導徑往返地面
A2 - 駱克道
法國文化協會、香港運輸物流學會、軒尼詩道、廉政公署、駱克道市政大廈
設有失明人士引導徑往返地面
A3 - 莊士敦道
民政署諮詢中心、英皇集團中心、香港會計師公會、莊士敦道、皇后大道東、樂基中心、個人資料私隱專員公署、律敦治醫院、修頓花園／室內場館、大有大廈／商場、太原街（玩具）
A4 - 軒尼詩道
恒生灣仔大廈、軒尼詩道、大同大廈、大業大廈、德安樓、灣仔電腦城
設有升降機及失明人士引導徑往返地面
A5 - 香港會議展覽中心
港鐵會展站、中環廣場、華潤大廈、金紫荊廣場、鷹君中心、君悅酒店、海港中心、香港會議展覽中心、入境事務大樓、稅務大樓、萬麗海景酒店、瑞安中心、灣仔運動場、灣仔政府大樓
B - 修頓球場
B1 - 熙信大廈、中國旅行社、溫莎公爵社會服務大廈、皇悅酒店、家庭計劃指導會、軒尼詩道、香港考評局灣仔評核中心、盧押道、灣仔維景酒店、修頓中心、修頓球場
B2 - 僱員再培訓局、莊士敦道
C - 駱克道
香港演藝學院、香港藝術中心、香港華美粵海酒店、小童群益會、駱克道
D - 利東街（連接商場地庫）
合和中心、皇后大道東、胡忠大廈

利用狀況
灣仔站響香港灣仔區，灣仔區係個重要嘅商業區同住宅區，鄰近設有好多私人住宅大廈、學校、酒樓、食肆。另外，該站亦近住多個公共服務設施，如修頓球場、修頓遊樂場、修頓體育館、修頓中心、家庭計劃指導會、香港小童群益會等。有唔少跑馬地居民亦會喺灣仔站轉搭地鐵往來其他地區。再加上可通過柯布連道行人天橋，前往位於灣仔北嘅多個辦公大樓，因此每日有唔少返工客進出該站，尤其喺平日星期一至五上下晝繁忙時間，由於有好多政府部門嘅職員（例如入境事務處及稅務局）用呢個站出入，因此車站月台同大堂會出現擠逼。另外由於現時會展中心附近只有灣仔一個地鐵站，所以會展舉行大型展覽嘅時候，都會有大量市民使用本站前往會展中心。
另外，該站至銅鑼灣站之間設有一條側綫。每當港島綫中段出現故障，往柴灣方向嘅上行綫列車將會以該站做臨時總站。到時，前往銅鑼灣站至柴灣站嘅乘客要轉其他交通工具前往。
華潤大廈有適用於呢個站嘅港鐵特惠站，畀用成人八達通卡嘅乘客提供港幣2蚊車費回贈。

車站歷史
當設計灣仔站嗰陣，灣仔北一帶據規劃係休憩用地。後來由於香港辦公室用地嚴重不足，灣仔北一帶嘅空地被改做商業區；會展亦選址喺該處。灣仔站喺設計嗰陣並冇預計到會有大量乘客通過柯布連道行人天橋前往灣仔北，所以喺1985年5月31日投入服務後，站內出入口在上、下班時間都非常擠迫。特別係通往柯布連道行人天橋嘅A1及A2兩個出口擠迫程況最嚴重。
為咗解決車站擠迫嘅問題，灣仔站喺落成之後多次擴建。出口由最初嘅5個（即現時之A1至A4 及B1出口）加至8個。其中（A5）出口喺1997年落成，直接連接同時延長過軒尼詩道嘅柯布連道行人天橋，直達灣仔北商業區。
現時，就算灣仔站喺落成之後多次擴建，但當香港會議展覽中心有大型展覽進行，灣仔站就會出現樽頸，需要將人流分流。
站內連接大堂同1號月台嘅電梯數目亦由最初嘅4條增加至6條。連接1、2號月台嘅電動扶梯數目由3條增至4條。另外，為節約能源，本站部份嘅扶手電梯會喺非繁忙時間期間暫停使用。站內嘅出入閘機亦增至超過50部。此外，為免售票機與出入閘乘客互相碰撞，港鐵公司將車站大堂分成上下兩層，將一號月台空置部份同樓梯改做下層大堂，售票機同八達通卡增值機都搬去下層大堂，減少人流碰撞。

隧視廣告
由金鐘站至銅鑼灣站嘅管道內設有隧視廣告，幾年前曾經畀國泰航空等廣告商租用，但現時未見有商戶租用。

南港島綫
内文：南港島綫
根據地鐵公司原來嘅南港島綫計劃，南港島綫東段喺其中一個方案（方案丙）下將會喺灣仔站設站，灣仔站將會進行擴建，並喺莊士敦道地底興建新月台。假若工程完成，該站將會成為南港島綫東段同港島綫嘅轉車站，方便乘客轉港島綫往返柴灣方向嘅列車。
但根據2007年12月嘅方案，南港島綫東段唔再喺灣仔設站，換言之上述計劃已經擱置。

沙田至中環綫（東鐵綫過海段）
而家起緊嘅沙田至中環綫嘅過海段（紅磡至金鐘段）將會喺灣仔區設會展站，西邊連接金鐘站，東邊過海去到紅磡站同東鐵綫直通運行。到時東鐵綫嘅乘客可以唔使轉車直達會展站，往來灣仔北嘅辦公大樓、會展中心等地，預計可以幫灣仔站分擔一部份乘客。而會展站嘅出口亦會透過灣仔北行人天橋系統連接灣仔站同埋灣仔南部。
炸

炸（粵拼：zaa3）係一種用滾嘅食油將嘢食煮熟一種方法，所以「炸」又叫做油炸（粵拼：jau4 zaa3）。通常係喺鍋內放入好多油，加熱，然後再將嘢食放入去，令佢熟透且表面金黃色。呢種煮食方法可以用喺好多食材嘅加工，如炸油炸鬼，炸雞等等。
炸過嘅嘢食比較香口，所以細路好鍾意食，但油炸用油喺用後會變質，重用多次嘅油會含有大量致癌物質，宜抵制唔成日換油嘅油炸食品；油炸食品亦含有大量脂肪，一般認為現代社會容易攝取過多油脂，有必要節制食用油炸食品，可以減少出暗瘡嘅可能、並減少對健康嘅負面影響。
炸彈

炸彈係種引起爆炸嘅架生，九成九嘅情況都係講一種武器。爆炸嗰陣產生嘅巨大衝擊波、熱輻射同碎片，造成破壞，另外有中子彈，呢隻嘢產生大量嘅中子放射線，主要殺死生物，對死物好似建築物冇乜影響。
控制炸彈引爆嘅裝置有計時器、遙控器、同各種感應器、激光。
炸彈多數用喺打仗、恐怖活動。而家威力最大嘅炸彈係氫彈。另外，而家威力最大嘅常規炸彈係 GBU-43 巨型空爆彈 (en:GBU-43 Massive Ordnance Air Blast bomb)。

文
英文炸彈稱之爲bomb。
炳靈公誕

炳靈公誕，減筆寫做炳靈公𧩙、丙靈公旦，亦叫炳靈公聖誕，係炳靈公嘅寶誕。寶誕響五月十二。
炸兩

炸兩（粵拼：zaa3 loeng2，可以寫做炸両），又叫炸腸，係一種廣東嘅特色小食，喺香港流行。將腸粉同油炸鬼兩種嘢食夾埋而變成。用腸粉包住油炸鬼，而用嘅腸粉係齋腸，然後切成一段段，淋上豉油，有人鍾意糝芝麻來食，食嗰時可以淋甜豉油，亦有啲人會點甜醬、芝麻醬食。香港人通常喺食粥時配炸兩，所以炸兩主要喺粥舖或大排檔有得賣，而家擴展到有啲酒樓當點心賣。

出處
1938年，日軍攻陷廣州。1940年之後，喺廣州泮塘鄉有間細茶居叫做「嚼荷仙館」，點心師傅為咗應付當時物資短缺，諗住畀食客用最少錢就同時食到腸粉同油炸鬼兩樣嘢，噉就創咗炸兩。將新鮮炸脆嘅油炸鬼，用熱辣辣嘅腸粉包住，整成內脆外滑嘅美味小食，（如果用咗凍冰冰嘅腸粉來包住無火氣淋蓆蓆嘅油炸鬼，就係完全兩回事。）推出之後好受歡迎，後來傳到去香港。
木衞二十

木衞二十（Taygete）係木星嘅其中一粒衞星，平均直徑約莫5公里，響2001年發現。
木衞五十七

木衞五十七（S/2003 J 5）係木星嘅其中一粒衞星，平均直徑約莫2公里，響2003年發現。
木衞二

木衞二（Europa）係木星嘅其中一粒衞星，平均直徑約莫3,122公里，響1610年由伽利略發現。
木衞五十三

木衞五十三（S/2000 J 11）係木星嘅其中一粒衞星，平均直徑約莫2公里，響2000年發現。
木衞五十二

木衞五十二（S/2010 J 2）係木星嘅其中一粒衞星，平均直徑約莫1公里，響2010年發現。
木衞五十一

木衞五十一（S/2010 J 1）係木星嘅其中一粒衞星，平均直徑約莫2公里，響2010年發現。
木衞五十九

木衞五十九（S/2017 J 1）係木星嘅其中一粒衞星，平均直徑約莫2公里，響2017年發現。
木衞五十五

木衞五十五（S/2003 J 18）係木星嘅其中一粒衞星，平均直徑約莫2公里，響2003年發現。
木衞五

木衞五（Amalthea）係木星嘅其中一粒衞星，平均直徑約莫250公里，響1892年發現。
木衞五十

木衞五十（Herse）係木星嘅其中一粒衞星，平均直徑約莫2公里，響2003年發現。
王路達

王路達，香港親中派政治人，香港再出發大聯盟發起人之一。
王迅

王迅，上海出生，1997年移民加拿大，因為喺加拿大無牌經營移民顧問公司，令過千名華人失去加拿大移民或公民身份而知名。
佢喺2006年至2014年期間，經營「新加威移民顧問有限公司」，以護照蓋假章、地址造假、就業造假、製造虛假文件、教唆客戶說謊等手段幫助上百名客戶攞到加拿大永久居民或公民身份，從中獲利逾1000萬加元，但從未就此繳稅。呢次係加拿大史上規模最大嘅移民造假案，東窗事發後，王迅喺2015年被判處7年監禁，但2018年獲得假釋出獄。
有啲人因此失去永久居民或公民嘅資格，亦有啲人喺調查期間自己放棄資格。不過，有啲喺案件入面失去資格嘅人，就提出上訴，指造假嘅係王迅同佢嘅員工，而唔係佢哋。佢哋又認為，加拿大公共安全部遲遲未有對無牌嘅移民顧問採取行動，亦要承擔責任。
王迪詩

王迪詩（英文名：Daisy Wong，1979年—），原名楊潔深，係香港女作家，綽號「串嘴才女」，拔萃女書院同香港中文大學新聞系畢業。2000年喺無綫電視任職新聞記者。
佢除咗出書亦有寫多個報章雜誌專欄，最出名作品係早年響《信報》寫嘅專欄《蘭開夏道》。
王遠傑

王遠傑（英文：YY Wong，1996年2月21號—），藝名歪歪，係香港商業電台叱咤903節目主持，2018年加盟。
王賢訊

王賢訊，MH，原名王賢信，係香港親中派政治人，香港再出發大聯盟發起人之一。佢係2019-2020年度仁濟醫院主席，2023年參加歌唱比賽《中年好聲音2》。
王賢誌

王賢誌，BBS（Vinci Wong，1970年10月20號—），喺香港出世，老公係周思聰，籍貫江西南昌，加拿大華人。曾經喺温哥華生活，喺卑詩大學畢業。佢喺温哥華住嘅時候，曾經喺華僑之聲做節目主持，後來回流香港，之後曾經喺無綫電視（TVB）同亞洲電視工作。佢曾經做過歲次戊戌（2018年）東華三院主席，而家係王氏港建執行董事。2019年7月1號獲香港特別行政區頒授銅紫荊星章。
王進喜

王進喜（粵拼：wong4 zeon3 hei2；1923年10月8號—1970年11月15號），甘肅人。佢係中華人民共和國第一代石油鑽井工人，做過司鑽、隊長等。1959年9月，佢評爲全國勞動模範。佢出名在於喺發掘大慶油田時好搏命，對個身入啲泥漿池度攪起泥漿來壓住井噴，畀啲人稱讚做「鐵人」，之後佢畀中共搦去宣傳，變成「鐵人精神」嘅形象代表。而家喺大慶設有王進喜紀念館，同時喺薩爾圖有條街道起名做鐵人街道來紀念佢。

生平
王進喜喺1923年10月8號出世喺甘肅玉門赤金區巷口子村一家窮人屋企，祖籍陝西渭南大荔，乳名「十斤娃」。佢細個時好窮，乞過食、放過牛，14歲時去玉門油礦做工人。1950年佢成爲中華人民共和國第一代鑽井工人，1956年4月入中國共產黨。1958年9月，佢帶嘅鑽井隊創咗當時月鑽井進尺五公里嘅全國最高記錄，獲得「鋼鐵鑽井隊」稱號。1959年9月評爲全國勞動模範。
1960年3月，王進喜帶住佢下面嘅1205鑽井隊從玉門去大慶，參加大慶石油會戰，靠人力來搬、裝鑽機，亦靠人手搬水開鑽。其中佢畀中共攞去宣傳嘅事蹟就係佢跳入泥漿池度攪起泥漿來制住井噴，稱佢做「鐵人」。當年4月11號、4月29號，會戰指揮部開過兩次會話向佢學習。之後佢做過1205鑽井隊隊長、鑽井指揮部裝建大隊、鑽井二大隊大隊長、鑽井指揮部副指揮、大慶革委會副主任、中共大慶核心小組副組長等職務。1964年12月出席第三屆全國人大。1969年4月，出席中共九大，選爲中央委員，畀毛澤東、周恩來接見。1970年11月15號，因爲胃癌喺北京301醫院過身，時年47歲。

評價同質疑
1989年，佢同雷鋒、焦裕祿、史來賀、錢學森一齊畀中央組織部評爲「享有崇高威望嘅共產黨員優秀代表」。2002年，新華社《半月談》評選嘅「百年中國十大人物」入面有佢嘅名。2012年入選「100位新中國成立以來感動中國人物」。
有啲人質疑王進喜嘅事蹟，認爲係中共爲咗攞個典型去做宣傳而作出來，至少宣傳當中嘅事蹟有好高水份。而當年佢身邊嘅戰友都承認，攞去做宣傳嘅相，有好多係補影嘅，因爲真係做嘢當時，無相機跟住，留得嘅相好少。喺「工業學大慶」嘅宣傳運動之後，王進喜嘅事蹟除咗有新聞宣傳，文藝載體亦有，比如流傳一時嘅「石油工人一聲吼，地球也要抖三抖。石油工人幹勁大，天大的困難也不怕。寧可少活二十年，拼命也要拿下大油田。」就話係王進喜作嘅詩。有人質疑，王進喜唔識字，點會去寫詩？有人認爲跳入泥凼度用個身攪拌泥漿嘅事係有，不過嗰個人係個技術人員，後來爲咗「樹典型」、唔想畀人知嗰個係「知識份子臭老九」，就講成係王進喜嘅事。不過佢當年嘅戰友反駁事蹟造假嘅講法，佢哋話呢啲奇蹟係真事，鐵人事蹟係真嘅 ，佢嗰啲詩係佢口講再畀識字嘅人潤色下再發表嘅。

軼事
當年王進喜嘅事喺全國宣傳，結果有張佢喺大慶油田影嘅相洩咗密。當年大慶油田嘅開發係國家保密嘅，外界唔知個油田係點嘅。1964年，《中國畫報》頭版刊出王進喜一張相，張相度佢戴住狗皮帽，着住厚衫，揸住鑽機柄望前面，背景係啲井架。日本嘅情報專家分析張相：從王進喜嘅衣着推計出所在緯度，從而推斷大慶油田喺哈爾濱同齊齊哈爾之間；從鑽機柄推斷出油井直徑；從佢背景井架密度推計出油田儲量、產量。於是日本嗰邊設計出啱用嘅石油設備，當中國向國際徵求油田設計方案時，日本方案一下子中標。
王逸戰

王逸戰（粵拼：wong4 jat6 zin3，英文：Wong Yat Chin，2001年2月13號—），係香港社運人士，賢學思政嘅召集人。佢喺反修例運動期間積極噉參與社會運動，喺2020年5月組成學生運動組織賢學思政。
符氏

符（粵拼：fu4）係唐人姓氏，喺《百家姓》裏頭排第251位。

名人
呢篇符氏係同姓氏有關嘅楔位文章，重未寫完嘅。麻煩你幫手充實佢。
符石之謎

符石之謎（英文：RuneQuest）係一隻檯上 RPG。
符致逸

符致逸（英文：Adrian Fu，1976年12月30號—）係香港男歌手，2014年以37歲嘅年紀出道入樂壇，曾經係環球唱片旗下藝人，2019年恢復自由身。
符號

符號（粵拼：fu4 hou6）係種表達意思嘅聲或者圖像，而文字同數字本身亦係符號嘅一種。除咗字之外，日常生活常用嘅符號包括標點符號、表情符號等等。
符思思

符思思（英文：Fu Sze Sze，1983年6月27號—）係2004年度香港小姐競選嘅季軍，亦係2004年國際小姐「友誼小姐」，2004年到2005年期間係無綫電視女藝員。
符曉薇

符曉薇（Leanne Fu，1985年10月27號—）係香港一模特兒，曾客串港產片《早熟》。2011年因為拍港產片《喜愛夜蒲》而同歌手陳柏宇相識，其後結婚。
符法

符法係指巫師、僧人、道士、薩滿等異能人士借由超自然實施通靈、占卜嘅一套作業流程。
機張郡

機張郡（韓文：기장군）係韓國釜山唯一嘅郡，人口約莫15萬。
機械化

機械化係指製造業嘅生產工作由靠人手或者動物逐步畀機械去取代嘅過程，早期會靠齒輪、轤轆呢類簡單機械，到工業革命期間發明咗好多機械，令製造業效率提高好多，到資訊年代就開始有工業機械人同電腦幫手。
機會成本

機會成本（粵拼：gei1 wui6 sing4 bun2；英文：opportunity cost）係經濟學其中一個最基礎嘅概念。做一樣嘢嘅機會成本係指做嗰樣而放棄咗嘅選擇當中，最有價值嗰個。

概論
睇埋：稀缺、成本、經濟學同資源分配
「呢個世上冇免費嘅午餐。」
機會成本係現代經濟學理論嘅一個基本概念：生產必然會涉及機會成本；噉講意思即係話，喺場生產嘅過程當中，做生產嘅人梗要放棄咗，冇用啲資源去做第啲嘢，而做一次生產嘅機會成本就係「做嗰樣嘢而放棄咗嘅選擇當中，最有價值嗰個」。
舉個例說明，想像有班工程師同建築工人用咗啲建築材料喺澳門嗰度起咗條路，噉佢哋就冇得用嗰啲材料喺珠海或者香港嗰度起路，而呢啲「如果冇起澳門嗰條路就有得起嘅路」當中最有價值嗰條就係「用嗰啲材料喺澳門起路」嘅機會成本。
機會成本唔淨只包含錢同各種嘅資本：想像一位麵包師傅可以用揀用佢一個上晝嘅時間焗菠蘿包，又可以揀用嗰個上晝打機，又可以揀用嗰個上晝寫返篇有關菠蘿包嘅維基百科文；如果佢揀咗用個上晝寫維基文，噉佢就放棄咗用啲時間焗菠蘿包或者打機，而佢做呢個選擇嘅機會成本就係另外嗰兩個選擇當中比較有價值嗰個－喺呢個例子入面，所涉及嘅資源就係時間。
機會成本係稀缺嘅必然結果：可用嘅資源係稀缺嘅，所以做決策嘅人喺消耗佢資源做生產嘅時候要做取捨，如果佢決定咗用資源做其中一樣嘢，噉佢就冇得做其他嗰啲嘢，而其他嘢當中最有價值嗰樣就係機會成本。對機會成本嘅分析係經濟學上嘅重要一環，如果一個選擇嘅機會成本高過另一個嘅（假設所有選擇嘅價值都可以用某啲數值量度），後者會係一個比較有效率嘅資源運用方法－揀佢所放棄嘅價值會比較少。
機心

機心係指一個人內心奸詐，雖然表面上好似好好人，但背後會搞好多小動作，有負面嘅意思。
形容一個女仔好有機心，可以叫佢做「機心女」。
機械人

機械人（英文：robot）係種機，按指示會自動做嘢。想理嘅機械人，做嘢做到好似人咁，或多或少可以替人做事，所以叫機械人。
雖然叫機械人，查實又唔一定好似人形先叫機械人。有啲模仿其他自然生物來做嘅，都係機械人，不過會用生物名而命名，例如扮鼠就叫機械鼠咁。另外有啲模仿人臂，就叫機械臂，都係機械人一種。有啲先進啲嘅機械人，有人工智能，模仿人做判斷，做唔同嘅行爲，不過呢個都係初步，純綷實驗或者玩具性質。
整機械人同整機一樣，都係想慳人力，慳時間，替人做危險嘅嘢，替人做啲重覆嘅嘢。
機械人三定律

阿西莫夫認為，呢三條定律確保咗啲機械人會聽話，肯為咗服務人類而犧牲自己得嚟，又唔會俾某啲人類利用嚟做一啲傷害他人嘅嘢。
機械人控制

機械人控制（robot control）係指一個負責控制機械人郁動嘅系統。
神經線

神經線（粵拼：san4 ging1 sin3），又叫神經，係一束神經細胞嘅軸突，係周邊神經系統其中一部份，負責腦同身體其他地方之間嘅資訊傳遞。

結構
神經嘅橫切面（英文）。神經外膜（Epineurium）、神經束膜（Perineurium）、神經內膜（Endoneurium）、軸突／神經纖維（Axon）、血管（Blood vessel(s)）、神經束（Fascicle(s)/Axon fascicle(s)）
每一條神經都由一層叫做外膜嘅結締組織包住。喺外膜入面，又再有一啲由一層扁嘅細胞組成嘅膜，叫束膜，包住一束束嘅軸突。呢一束束嘅軸突就叫神經束。軸突又叫神經纖維，每條都俾神經內膜包住。神經外膜之內又有血管，幫手提供養份畀需要用好多能量嘅神經細胞。

分類
神經可以通過佢哋傳遞資訊方向嚟分類：
傳入神經，又叫感知神經，將各種唔同嘅感官訊號傳入中樞神經系統。
傳出神經，又叫動作神經，將控制肌肉、內外分泌腺之類嘅訊號由中樞神經系統傳出去。
混合神經，同時有傳出同傳入嘅工能。
神經又可以根據佢哋點連住中樞神經系統嚟分類：
腦神經，係直接連接住腦部嘅神經線，通常用羅馬數字一（Ｉ）到十二（ＸＩＩ）嚟代表。
脊𩪷神經，連接住脊𩪷。佢哋係用字母同數字組合嚟標示（例如：Ｃ１、Ｔ３），代表住佢哋經過邊一塊脊椎骨出嚟。

運作
内文：神經細胞同神經編碼
神經係週邊神經系統嘅一部份，連接住中樞神經系統（即係腦同脊𩪷）同埋身體各部份，喺佢哋之間傳遞資訊。呢啲訊號係由叫神經脈衝（又叫動作電位或者簡稱脈衝）嘅電化學訊號，經由神經入面一條條嘅軸突嚟傳遞。包圍住軸突嘅髓鞘令到呢啲脈衝可以傳得好快，去到每秒120米。同中樞神經系統唔同，喺神經入面，髓鞘係由施旺氏細胞（Schwann cell）組成，而唔係由稀枝細胞（Oligodendrocyte）生成。

醫學
有時神經線會受傷，影響到佢哋嘅運作。除咗撞親之類做成嘅物理創傷之外，工作勞損、例如俗稱打字手嘅腕隧道症候群都係搞到神經線受傷嘅原因。神經線俾嘢壓親，例如附近組織受傷腫咗、脊椎唔啱位、大肚之類嘅原因，可以令到人覺得痛、痺、無力甚至郁唔到。好多時呢啲感覺未必會喺壓親嘅地方，而係離開一段距離嘅地方度。呢種情況叫牽連痛或者位移痛（Referred pain），成因係因為壓親嘅地方影響到傳遞自其他地方嘅神經訊號。
傷到神經線嘅仲有其他情況，包括細菌或者病毒感染、糖尿病、神經線附近血管有問題、某啲神經退化病、多發性神經病變／多發性神經痛同埋一啲免疫系統失調例如吉巴氏綜合症。
喺有髓鞘嘅軸突（右邊）上面，神經脈衝會傳得快啲。
多發性硬化症係另一種免疫系統失調，令到佢哋攻擊神經系統，整傷啲神經線嘅病。喺呢個病入面，巨噬細胞會攻擊包住軸突嘅𩪷鞘，減慢甚至阻止神經脈衝嘅傳遞。
癌症嘅腫瘤細胞可以沿住神經線擴散。
通常神經科醫生會用身體檢查嚟診斷神經嘅間題，包括睇病人手腳嘅反射、行路同其他動作嘅姿勢、肌肉強度、體感同觸覺。如果有需要可以進一步做其他檢查，例如神經傳導檢查（nerve conduction study, NCS）同肌電圖（electromyography, EMG）。
神經義肢

神經義肢（neuroprosthetics）係指曉按用家意願（神經訊號）郁動嘅義肢。
神經細胞教義

神經細胞教義（粵拼：san4 ging1 sai3 baau1 gaau3 ji6；英文：the neuron doctrine）係現代神經科學嘅基本原則。呢條原則講嘅嘢如下：神經系統係由互相之間分開嘅個體細胞（神經細胞）所組成嘅，而呢啲神經細胞之間會有連繫，組成一個大嘅網絡嚟控制隻動物嘅行為。
喺 19 世紀中，對神經系統嘅研究係基於網狀理論（reticular theory）嘅，呢個理論認為一個神經系統係一個連續、一舊過嘅物體，但喺 1887 年，有神經科學家運用當時嘅新細胞染色技術，發現咗神經組織係由一粒粒彼此之間分開嘅細胞組成嘅，令到網狀理論受廢棄。神經細胞教義同建基於其之上嘅神經科學理論將神經細胞（neuron）視為細胞理論（cell theory）下嘅一種特殊細胞（有齊一般細胞會有嘅特徵），研究單獨神經細胞嘅行為同用呢啲行為解釋神經系統嘅整體行為，為現代嘅神經科學定立咗個基礎。

內容
神經細胞教義包含咗多條原則，當中有啲係建基於細胞理論嘅，又有啲係建基於數據顯示嘅事實嘅：
神經單位（neural units）：個腦係由個別單位（神經細胞）組成嘅，而每個單位都有某啲特化構造，令佢哋扮演到佢哋嘅功能。
神經細胞係細胞（neurons are cells）：個腦嘅呢啲組成單位（神經細胞）同身體其他組織嘅細胞一樣，屬於細胞。
特化（specialization）：呢啲組成單位喺大細、形狀、同結構等方面可能依佢哋嘅功能而有所不同。
細胞核係關鍵（nucleus is key）：細胞核係粒細胞嘅中心，如果切開一粒神經細胞，得有細胞核嗰一邊會生存到落去。
軸突係細胞過程（nerve fibers are cell processes）：軸突係神經細胞嘅延伸。
細胞分裂（cell division）：神經細胞係由細胞分裂產生嘅。
接觸（contact）：神經細胞之間由某啲結構連接住（突觸），而突觸可以促進或者阻擋訊號嘅傳遞。
動態極化定律（law of dynamic polarization）：雖然話軸突可以雙向傳訊，但喺實際嘅細胞之間嘅傳訊之中，通常都會傾向淨係向其中一個方向傳。
傳訊一致性（unity of transmission）：如果兩粒神經細胞之間有接觸，噉個接觸一係刺激性（excitatory；一粒細胞啟動另一粒）一係壓抑性（inhibitory；一粒細胞關閉另一粒）嘅，而且永遠都屬同一性嘅。
神經組織

神經組織係動物四種基本組織其中一種，其他三種係上皮組織、結締組織同肌肉組織。
神經膠質細胞

膠質細胞（英文：glia / glial cell / neuroglia）係一啲圍住神經細胞嘅細胞。
膠質細胞本身唔似得神經細胞噉會射電訊號，主要功能係負責支援神經細胞，例如係負責霸佔神經細胞之間嘅空間，等神經細胞彼此會維持分隔開、向神經細胞提供養分、以及攻擊對神經細胞造成威脅嘅病原體等等。雖然話膠質細胞本身唔曉神經細胞會射嘅訊號，但佢哋依然能夠透過上述嘅功能左右神經訊號嘅傳遞。
神經解剖學

神經解剖學（neuroanatomy）係解剖學嘅一個子領域，研究神經系統嘅結構。
甲硝唑

甲硝唑，又叫咪唑尼達，係隻抗生素，主要用嚟對付盆腔炎、心內膜炎同細菌性陰道炎。
甲芬那酸

甲芬那酸（英文Mefenamic acid）係隻消炎藥，無類固醇。隻藥通常口服，可以消炎止痛，包括經痛。甲芬那酸可以減輕發炎腫痛，同埋子宫收縮。不過佢個藥理係未知，相信係抑制體內環氧化酶(cyclooxygenase)I同II型，從而減少生產前列腺素(prostaglandin)。
因為肝係負責清理甲芬那酸，由腎會造尿屙返出體外。所以肝有事嘅人，最好劑量減輕啲。而腎有事，甲芬那酸排得唔好，會積響體內，所以就最好唔食呢隻藥。

副作用
甲芬那酸可能會整到胃唔舒服，所以食完嘢或者飲過奶先食藥。有啲人食咗藥會想嘔、瀉、頭痛，有啲人出疹、暈、水腫甚至消化道潰瘍。如以有副作用，就最好搵返醫生。
甲蟲

甲蟲（粵拼：gaap3 cung4），學名叫鞘翅目（Coleoptera），係一個目嘅昆蟲。同第啲昆蟲一樣，甲蟲嘅身體分做頭、胸同埋腹三橛，身體俾一浸外骨骼包住，佢哋亦都同多數昆蟲一樣有兩對翼。喺外形上，甲蟲最大嘅特徵係「有裝甲」－同第啲昆蟲比起嚟，甲蟲最大嘅特徵係前翼俾零舍硬淨嘅翼鞘包住，當佢哋唔飛嗰陣，對翼鞘就會摺埋𢫏住隻蟲嘅胸同腹，幫手起到保護性嘅作用。
甲蟲有極高嘅內部多樣性：甲蟲包含咗成超過 350,000 個物種，係截至 2020 年為止動物界入面物種數量最多嘅一個目－動物物種當中有成 25% 咁多嘅都係甲蟲；成個目包含咗瓢蟲、螢火蟲、兜蟲、鍬甲蟲同象鼻蟲等多種唔同款（而且好多時都顏色鮮艷）嘅昆蟲。因為噉，有好多人都以搜集甲蟲嘅標本為樂。

嗌法
甲蟲嘅英文名叫 beetle。

生命週期
睇埋：完全變態
甲蟲冚唪唥都係完全變態嘅，即係話一隻甲蟲一世蟲會經過膥、幼蟲、蛹同埋成蟲四個階段：
一隻大咗肚嘅甲蟲乸會喺某啲地方產卵（產卵地點視乎物種而定）；
跟手啲幼蟲孵咗出嚟之後就會自己搵嘢食維生，
啲幼蟲生到咁上下就會結蛹；
當變態嘅過程完成咗之後，個蛹會爆開，隻成蟲（甲蟲）就會由個蛹嗰度捐出嚟；等兩對翼乾咗之後，隻甲蟲就會飛去搵嘢食同伴侶；
有好多種物種嘅甲蟲－例子可以睇吓兜蟲同鍬甲蟲－都會靠啲公打交嚟決定邊個有得交配；交配完咗之後，啲甲蟲乸就會搵地方產卵，而「啲成蟲交配完做乜」就視物種而定，有好多物種嘅甲蟲係交配完冬天一到就死嘅，不過都有物種嘅甲蟲可以一路生存到成超過 40 歲咁長命。

瓢蟲
一隻典型嘅七星瓢蟲
内文：瓢蟲
瓢蟲（學名：Coccinellidae）係一科好常見嘅細隻甲蟲，分佈廣泛，喺所有熱帶至溫帶種得到農作物嘅地區－包括嶺南地區同英格蘭等地在內－都會見到佢哋嘅蹤影。
瓢蟲有獨特易認嘅外形：佢哋通常係 0.8 到 18 毫米（0.03 到 0.71 吋）長，喺外觀上最樣眼嘅特徵係身體圓碌碌噉形，喺背脊嗰度有色水好鮮艷嘅翼鞘－瓢蟲嘅背脊通常係黃、橙或者紅色做底兼且帶有黑色斑點或者條紋嘅，而頭、腳同埋觸角就多數係黑鼆鼆噉嘅色，亦都有一部份瓢蟲物種係色水冇咁樣眼嘅，例如十二斑褐菌瓢蟲（Vibidia duodecimguttata）就係背脊啡色底帶有白色斑點嘅。
多數物種嘅瓢蟲都屬益蟲：對農夫嚟講，瓢蟲通常都係佢哋樂於見到嘅生物；噉係因為瓢蟲係食肉嘅，會食一啲細隻嘅食草昆蟲（例如係蚜蟲），而瓢蟲食嗰啲食草昆蟲當中好多都係會食同破壞農作物嘅－所以瓢蟲間接幫手保護咗好多農作物，對農夫有利；

螢火蟲
呢隻東方螢火蟲（Photinus pyralis）一路飛一路條尾喺度發光。
内文：螢火蟲
螢火蟲（學名：Lampyridae），喺廣東話裏面又有被人嗌做「放光蟲」，係甲蟲多食亞目下嘅一個科，包含超過 2,000 種物種咁多，主要分佈喺溫帶同熱帶嘅地區。佢哋蟲如其名，最出名嘅特徵係好多物種嘅成蟲都識發光。
螢火蟲對人類嘅文化有一定嘅影響：有唔少人都覺得螢火蟲細細隻識發光噉好得意，會作創作品講螢火蟲，例如知步里工作室嘅《再見螢火蟲》就好出名；除此之外，螢火蟲亦都會被人攞嚟做旗艦物種－因為唔少人都鍾意螢火蟲，所以會想保育佢哋，而生態學家就會運用呢點，用「呢笪土地有螢火蟲」嚟做賣點做生態保育上嘅宣傳。

金甲蟲
1908 年一幅插圖；幅圖描繪昆蟲學家喺當時嘅中歐搵到嘅多種金甲蟲。
一隻公嘅彩虹聖甲蟲（Phanaeus vindex）
内文：金甲蟲
金甲蟲（學名：Scarabaeidae），正式可以叫金龜子科，係甲蟲下嘅一個科，包含咗超過 30,000 個物種。
金甲蟲傾向會有
硬淨嘅外骨骼，外骨骼好多時都有金屬噉嘅色澤；
大細好多變，由 1.5 mm 至 160 mm（16 cm）咁大嘅都有；
有觸角，可以攞嚟感知氣味；
好多物種都曉喺泥土上面掘窿；
行完全變態；
多個科嘅金甲蟲啲公嘅頭度都會有大嘅角，啲公會用啲角打交，打贏嘅就有得同啲乸交配，尤其可以睇吓兜蟲同鍬甲蟲。
屎甲蟲都屬於金甲蟲。
甲種射綫

甲種射綫（alpha ray），又寫α射綫，係射綫一種，由核子放射出來。佢本質係氦四核子，係粒子一種，所以又叫甲種粒子（英文alpha particle）或者α粒子。α係希臘字母之首，讀似坳化，拉丁拼寫alpha。
氦四核子有質子兩粒，中子兩粒，原子質爲四。由於質子帶正電，所以電荷爲正二。由於佢帶正電，喺射綫喺磁場之中，會偏轉一方。因佢帶電荷，會令物質電離。因爲咁，若果或吸或食射綫源入體內，射綫會破壞細胞。幸而喺體外，氦四核大重，容易阻截，紙一張就擋到，而層皮都擋佢入體內。
甲米府

甲米府（泰文：กระบี่่）係泰國南部嘅府，府城響甲米市。鄰近攀牙府、素叻府、洛坤府、董里府同埋布吉府。家下人口三十三萬幾，府尹係西華·西利騷華樂先生（นาย ศิวะ ศิริเสาวลักษณ์，Siwa Sirisaowalak）。